Αριθ. C 48/4 Επίσημη Εφημερίδα των Ευρωπαϊκών Κοινοτήτων 25.2.87 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση οδηγίας του Συμβουλίου για την τροποποίηση της οδηγίας 70/156/ΕΟΚ περί προσεγγίσεως 
των νομοθεσιών των κρατών μελών που αφορούν την έγκριση των οχημάτων με κινητήρα και των 
ρυμουλκούμενων τους 
COM(87) 26τελικό 
(Υποβληθείσα από τψ Επιτροπή στο Συμβούλιο στις 6 Φεβρουαρίου 1987) 
(87/C 48/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 100, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η οδηγία 70/156/ΕΟΚ του Συμβουλίου (') όπως τρο-
ποιήθηκε από την πράξη προσχώρησης της Ισπανίας και 
της Πορτογαλίας, καθορίζει την κοινοτική διαδικασία 
χορήγησης έγκρισης τύπου για οχήματα που κατασκευά­
ζονται σύμφωνα με τις τεχνικές απαιτήσεις που περιγρά­
φονται σε ειδικές οδηγίες, όπως επίσης και τον κατάλογο 
των εξαρτημάτων οχημάτων και των χαρακτηριστικών που 
καλύπτονται από τις εν λόγω οδηγίες' 
ότι για να μειωθεί η πιθανότητα παρερμηνείας που προ­
κύπτει από τη διατύπωση ορισμένων άρθρων, της οδηγίας 
70/156/ΕΟΚ, απαιτείται να γίνουν ορισμένες μικρές διορθώ­
σεις· 
ότι για να είναι η εν λόγω διαδικασία έγκρισης τύπου 
πλήρης στην εφαρμογή της, είναι αναγκαίο να καλύπτει 
εξαρτήματα και ανεξάρτητες τεχνικές μονάδες και ότι κάθε 
έννοια πρέπει να ορίζεται με ακρίβεια" 
ότι για τη σωστή εφαρμογή της εν λόγω διαδικασίας 
έγκρισης τύπου, ο έλεγχος της συμφωνίας της παραγωγής με 
τον εγκεκριμένο τύπο πρέπει να περιλαμβάνει την επιβε­
βαίωση των διευθετήσεων που έχουν γίνει από τον κατα-
(') ΕΕ αριθ. L 42 της 23. 2. 1970, σ. 1. σκευαστή για την εξασφάλιση της πιστότητας της παραγω­
γής των οχημάτων, των ανεξάρτητων τεχνικών μονάδων ή 
των εξαρτημάτων με το εγκεκριμένο πρωτότυπο • 
ότι για τη μείωση του αριθμού των εγγράφων που κυκλοφο­
ρούν σήμερα μεταξύ των κρατών μελών, το πιστοποιητικό 
έγκρισης τύπου, είτε της σχετικής οδηγίας ή το μερικά 
συμπληρωμένο πιστοποιητικό έγκρισης τύπου που επισυ­
νάπτεται στην οδηγία 70/156/ΕΟΚ, πρέπει να ικανοποιεί 
τις συνηθισμένες απαιτήσεις ενημέρωσης των κρατών 
μελών, που έχουν τη δυνατότητα να ζητούν πληρέστερες 
τεχνικές πληροφορίες · 
ότι πρέπει να διασαφηνιστούν οι διοικητικές διαδικασίες 
που διέπουν τις σχέσεις μεταξύ των κρατών μελών, στις 
περιπτώσεις που ένα κράτος μέλος δηλώνει στο κράτος 
μέλος που χορηγεί την έγκριση τύπου ότι ορισμένα οχήματα 
δεν συμφωνούν με το εγκεκριμένο πρωτότυπο και ότι, ως εκ 
τούτου, υπάρχουν λόγοι να πιστεύει ότι η πιστότητα της 
παραγωγής με το εγκεκριμένο πρωτότυπο δεν διασφα­
λίστηκε σωστά' 
ότι στις περιπτώσεις κατά τις οποίες οι ειδικές οδηγίες προ­
βλέπουν ότι μια ανεξάρτητη τεχνική μονάδα πρέπει να φέρει 
τον αριθμό έγκρισης τύπου, δεν πρέπει να είναι υποχρεω­
τικό να συνοδεύεται κάθε μονάδα από ένα πιστοποιητικό 
πιστότητας1 ότι πρέπει, σε κάθε περίπτωση, να ζητείται από 
τον κατασκευαστή μιας ανεξέρτητης τεχνικής μονάδας να 
παρέχει πληροφορίες σχετικά με τους περιορισμούς της 
χρήσης της και τις συνθήκες όσον αφορά την τοποθέτηση 
της· 
ότι οι ειδικές οδηγίες, που θα εκδοθούν δυνάμει της οδηγίας 
70/156/ΕΟΚ, εντάσσονται στα μέτρα που αποβλέπουν στην 
εγκαθίδρυση της εσωτερικής αγοράς* ότι πρέπει, συνεπώς, 
με γνώμονα την ταχύτητα και την αποτελεσματικότητα της 
διαδικασίας λήψεως αποφάσεων, να προβλεφθεί ότι τα 
μέτρα που είναι αναγκαία για την προσαρμογή των διατά­
ξεων των ειδικών οδηγιών στην τεχνική πρόοδο λαμβά­
νονται από την Επιτροπή σύμφωνα με τη διαδικασία της 
συμβουλευτικής επιτροπής, 
25.2.87 Επίσημη Εφημερίδα των Ευρωπαϊκών Κοινοτήτων Αριθ. C 48/5 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρΰρο Ι 
Η οδηγία 70/156/ΕΟΚ τροποποιείται ως ακολούθως: 
1. Τα άρθρα 1 και 2 αντικαθίστανται από το ακόλουθο κεί­
μενο: 
«Άρφρο 1 
Για τους σκοπούς της παρούσας οδηγίας, νοείται ως: 
— "όχημα", κάθε όχημα με κινητήρα που προορίζεται 
να χρησιμοποιείται σε δρόμο, με ή χωρίς αμάξωμα, 
που έχει τουλάχιστον τέσσερις τροχούς και μέγιστη 
ονομαστική ταχύτητα μεγαλύτερη από 25 χιλιόμετρα 
ανά ώρα και τα ρυμουλκούμενα τους οχήματα, εξαι­
ρουμένων των οχημάτων που κινούνται σε σιδηροτρο­
χιές και των αγροτικών ελκυστήρων και μηχανη­
μάτων, 
— "ανεξάρτητη τεχνική μονάδα", διάταξη που προορί­
ζεται να είναι μέρος ενός οχήματος, που μπορεί να 
λαμβάνει ανεξάρτητη έγκριση τύπου, αλλά μόνον σε 
σχέση με έναν ή περισσότερους συγκεκριμένους 
τύπους οχημάτων που πρέπει να πληρεί τις απαιτήσεις 
ειδικής οδηγίας, 
— "εξάρτημα", διάταξη που προορίζεται να αποτελεί 
μέρος ενός οχήματος, που μπορεί να λαμβάνει 
έγκριση τύπου ανεξάρτητα από ένα συγκεκριμένο 
όχημα, που πρέπει να πληροί τις απαιτήσεις ειδικής 
οδηγίας. 
Άρ<&ρο 2 
Για τους σκοπούς της παρούσας οδηγίας, νοείται ως: 
α) "εθνική έγκριοη τύπον", η διοικητική διαδικασία που 
είναι γνωστή ως: 
— agreation par type/typegoedkeuring, στη βελγική 
νομοθεσία, 
— standardtypegodkendelse, στη δανική νομοθεσία, 
— allgemeine Betriebserlaubnis, στη γερμανική νομ-
θεσία, 
— έγκριση τύπου, στην ελληνική νομοθεσία, 
— homologacion de tipo, στην ισπανική νομοθεσία, 
— reception par type or homologation, στη γαλλική 
νομοθεσία, 
— type approval, στην ιρλανδική νομοθεσία, 
— omologazione del tipo, στην ιταλική νομοθεσία, 
— agreation, στη νομοθεσία του Λουξεμβούργου, 
— typegoedkeuring, στην ολλανδική νομοθεσία, 
— arpovacao de marca de modelo, στην πορτογαλική 
νομοθεσία, 
— type approval, στη νομοθεσία του Ηνωμένου Βασι­
λείου" 
6) "έγκριση τύπον ΕΟΚ", η διαδικασία σύμφωνα με την 
οποία ένα κράτος μέλος πιστοποιεί ότι: τύπος οχή­
ματος, ανεξάρτητη τεχνική μονάδα ή εξάρτημα ικανο­
ποιεί τις τεχνικές απαιτήσεις των μεμονωμένων οδη­
γιών και ελέγχων που αναφέρονται στο πιστοποιητικό 
έγκρισης τύπου ΕΟΚ, το υπόδειγμα του οποίου δίνεται στο παράρτημα II και, κατά περίπτωση, 
συμπληρώνεται με το παράρτημα του πιστοποιητικού 
έγκρισης τύπου που περιλαμβάνεται στις ειδικές οδη­
γίες.» 
2. Τα άρθρα 4 και 5 αντικαθίστανται από το ακόλουθο κεί­
μενο: 
«Άρύ'ρο 4 
1. Τα κράτη μέλη εγκρίνουν τους τύπους οχημάτων 
που ικανοποιούν τις ακόλουθες συνθήκες: 
α) ο τύπος οχήματος πρέπει να συμφωνεί με τα στοιχεία 
που περιλαμβάνονται στο ενημερωτικό έντυπο" 
6) ο τύπος οχήματος πρέπει να ικανοποιεί τους ελέγχους 
που αναφέρονται στο υπόδειγμα του άρθρου 2 στοι­
χείο 6) του πιστοποιητικού έγκρισης τύπου. 
2. Τα κράτη μέλη που χορηγούν μια έγκριση τύπου 
λαμβάνουν όλα τα αναγκαία μέτρα για να επιβεβαιώ­
σουν, στο βαθμό που αυτό είναι αναγκαίο και, εν 
ανάγκη, σε συνεργασία με τις αρμόδιες αρχές των άλλων 
κρατών μελών, ότι έχουν γίνει όλες οι απαιτούμενες διευ­
θετήσεις ώστε να διασφαλιστεί η συμφωνία των παραγο­
μένων οχημάτων με τον εγκεκριμένο τύπο. 
3. Τα κράτη μέλη που χορηγούν εγκρίσεις τύπου λαμβά­
νουν όλα τα αναγκαία μέτρα για να επιβεβαιώσουν, στο 
βαθμό που αυτό είναι αναγκαίο και εν ανάγκη σε συνερ­
γασία με τις αρμόδιες αρχές των άλλων κρατών μελών, 
ότι οι διευθετήσεις που αναφέρονται στην παράγραφο 2 
εξακολουθούν να επαρκούν και ότι τα πρωτότυπα 
παραγωγής συμφωνούν με το εγκεκριμένο πρωτότυπο. Η 
επιβεβαίωση ότι τα πρωτότυπα παραγωγής συμφωνούν με 
το εγκεκριμένο πρωτότυπο πρέπει να περιορίζεται σε 
δειγματοληπτικούς ελέγχους. 
4. Τα κράτη μέλη συμπληρώνουν όλα τα μέρη του 
πιστοποιητικού έγκρισης τύπου για κάθε τύπο οχήματος 
που εγκρίνουν. 
Άρΰρο 5 
1. Η αρμόδια αρχή κάθε κράτους μέλους αποστέλλει 
σε προθεσμία ενός μηνός, στις αρμόδιες αρχές των άλλων 
κρατών μελών αντίγραφο του πιστοποιητικού έγκρισης 
τύπου για κάθε τύπο οχήματος που εγκρίνει ή αρνείται 
να εγκρίνει. 
2. Τα κράτη μέλη μπορούν, εντούτοις, να ζητήσουν 
από το κράτος μέλος που χορήγησε την έγκριση τύπου ή 
τον κατασκευαστή ή τον εξουσιοδοτημένο αντιπρόσωπο 
του, πρόσθετες πληροφορίες που περιέχονται στα τεχνικά 
έγγραφα που αναφέρονται στο πιστοποιητικό έγκρισης 
τύπου. 
3. Ο κατασκευαστής ή ο εξουσιοδοτημένος αντι­
πρόσωπος του στο κράτος μέλος εγγραφής συντάσσει 
πιστοποιητικό πιστότητας, του οποίου το υπόδειγμα 
δίδεται στο παράρτημα III, για κάθε όχημα που κατα­
σκευάζεται σύμφωνα με το εγκεκριμένο πρωτότυπο. 
Αριθ. C 48/6 Επίσημη Εφημερίδα των Ευρωπαϊκών Κοινοτήτων 25.2.87 
4. Εντούτοις, τα κράτη μέλη μπορούν να ζητήσουν, για 
λόγους φορολόγησης του οχήματος ή για να συντάξουν 
τα έγγραφα άδειας κυκλοφορίας του, να σημειώνονται 
στο πιστοποιητικό πιστότητας στοιχεία εκτός από εκείνα 
που αναφέρονται στο παράρτημα III, υπό τον όρο 
ότι αυτά αναγράφονται διεξοδικά στο πιστοποιητικό 
έγκρισης τύπου ή ότι προκύπτουν από απλούς υπολογι­
σμούς.» 
3. Στο άρθρο 6 παράγραφος 2, διαγράφεται η ακόλουθη 
φράση: 
«... και στέλνει στις αρμόδιες αρχές των άλλων κρατών 
μελών, σε περιοδικές παρτίδες, αντίγραφα των τροποποιή­
σεων των ενημερωτικών εγγράφων που έχουν ήδη δια­
νεμηθεί.» 
4. Στο άρθρο 7, η παράγραφος 2 αντικαθίσταται από το ακό­
λουθο κείμενο: 
«2. Εν πάση περιπτώσει, το εν λόγω πιστοποιητικό δεν 
εμποδίζει ένα κράτος μέλος να λαμβάνει παρόμοια μέτρα 
όσον αφορά τα οχήματα που δέν συμφωνούν με το εγκε­
κριμένο πρωτότυπο. 
Θεωρείται ότι δεν υπάρχει συμφωνία με το εγκεκριμένο 
πρωτότυπο στις περιπτώσεις που διαπιστώνονται αποκλί­
σεις από τα στοιχεία του πιστοποιητικού έγκρισης τύπου 
και εφόσον οι εν λόγω αποκλίσεις δεν έχουν εγκριθεί 
βάσει του άρθρου 6 παράγραφος 2 ή 3, από το κράτος 
μέλος που χορήγησε την έγκριση τύπου. Δεν θεωρείται 
ότι ένα όχημα αποκλίνει από το εγκεκριμένο πρωτότυπο 
όταν ειδικές οδηγίες προβλέπουν ανοχές οι οποίες δεν 
παραβιάζονται.» 
5. Το άρθρο 8 αντικαθίσταται από το ακόλουθο κείμενο: 
«Άρΰρο 8 
1. Αν ένα κράτος μέλος που χορήγησε έγκριση τύπου 
ΕΟΚ διαπιστώσει ότι ορισμένα οχήματα που συνοδεύ­
ονται από ένα πιστοποιητικό πιστότητας δεν συμφωνούν 
με το πρωτότυπο που έχει εγκρίνει, λαμβάνει όλα τα 
αναγκαία μέτρα για να διασφαλίσει ότι τα πρωτότυπα 
παραγωγής συμφωνούν με το εγκεκριμένο πρωτότυπο. Οι 
αρμόδιες αρχές του εν λόγω κράτους μέλους ενημερώ­
νουν τις αντίστοιχες αρχές των άλλων κρατών μελών 
σχετικά με τα μέτρα που έλαβαν, και τα οποία μπορούν 
να επεκτείνονται, κατά περίπτωση, μέχρι την αφαίρεση 
της έγκρισης τύπου ΕΟΚ. 
2. Αν ένα κράτος μέλος δηλώσει ότι ορισμένα οχήματα 
που συνοδεύονται από πιστοποιητικό δεν συμφωνούν με 
το εγκεκριμένο πρωτότυπο, μπορεί να ζητήσει από το 
κράτος μέλος του χορήγησε την έγκριση τύπου ΕΟΚ να 
επιβεβαιώσει ότι τα πρωτότυπα παραγωγής συμφωνούν 
με το εγκεκριμένο πρωτότυπο. Το κράτος μέλος που είναι 
υπεύθυνο για τη χορήγηση της έγκρισης τύπου ΕΟΚ προ­
βαίνει στον ζητούμενο έλεγχο συμφωνίας της παραγωγής 
με το εγκεκριμένο πρωτότυπο, σε προθεσμία έξι μηνών 
από την ημερομηνία υποβολής της σχετικής αίτησης με, 
αν αυτό θεωρείται αναγκαίο, τη συνεργασία του κράτους 
μέλους που ζήτησε τη διεξαγωγή του εν λόγω ελέγχου. Στις περιπτώσεις που διαπιστώνεται έλλειψη πιστότητας, 
μεταξύ παραγωγής και εγκεκριμένου πρωτοτύπου, η αρχή 
του κράτους μέλους που χορήγησε την έγκριση τύπου 
λαμβάνει τα μέτρα που αναφέρονται στην παράγραφο 1. 
3. Οι αρμόδιες αρχές των κρατών μελών αλληλοενη­
μερώνονται, σε προθεσμία ενός μηνός, σχετικά με κάθε 
αφαίρεση έγκρισης τύπου ΕΟΚ, όπως και για τους 
λόγους που οδήγησαν στο μέτρο αυτό. 
4. Αν το κράτος μέλος που χορήγησε την έγκριση 
τύπου ΕΟΚ αμφισβητεί την έλλειψη πιστότητας μεταξύ 
παραγωγής και εγκεκριμένου πρωτοτύπου που του κοινο­
ποιήθηκε, τα ενδιαφερόμενα κράτη μέλη καταβάλλουν 
προσπάθειες για να διευθετήσουν τη διαφωνία τους. 
Η Επιτροπή τηρείται ενήμερη και όπου είναι αναγκαίο, 
προβαίνει στις κατάλληλες διαβουλεύσεις με στόχο την 
επίτευξη συμφωνίας.» 
6. Το άρθρο 9α αντικαθίσταται από το ακόλουθο κείμενο: 
«Άρ&ρο 9<χ 
1. Στις περιπτώσεις που οι ειδικές οδηγίες το ορίζουν 
ρητά, η έγκριση τύπου ΕΟΚ μπορεί να χορηγείται για 
τύπους οχημάτων ή μερών οχημάτων που αποτελούν 
ανεξάρτητη τεχνική ομάδα και για εξαρτήματα σύμφωνα 
με τις διατάξεις των άρθρων 3 έως 9 και του άρθρου 14. 
2. Στις περιπτώσεις που η υπό έγκριση ανεξάρτητη τε­
χνική μονάδα εκπληρώνει το σκοπό της ή προσφέρει συ­
γκεκριμένο χαρακτηριστικό, μόνο όταν λειτουργεί σε 
συνδυασμό με ορισμένα εξαρτήματα του οχήματος και 
ως εκ τούτου η συμφωνία της με μία ή περισσότερες 
απαιτήσεις μπορεί να επιβεβαιωθεί μόνο όταν η υπό 
έγκριση ανεξάρτητη τεχνική μονάδα λειτουργεί σε συν­
δυασμό με άλλα εξαρτήματα του οχήματος, πραγματικά 
ή προσομοιωμένα, πρέπει να περιοριστεί αντίστοιχα και 
το εύρος της έγκρισης τύπου ΕΟΚ για την εν λόγω 
ανεξάρτητη τεχνική μονάδα. Ως εκ τούτου, το πιστοποιη­
τικό έγκρισης τύπου ΕΟΚ για ανεξάρτητη τεχνική 
μονάδα πρέπει να περιλαμβάνει όλους τους περιορισμούς, 
όσον αφορά τη χρήση της, και να υποδεικνύει τους όρους 
τοποθέτησης της. Η τήρηση των εν λόγω περιορισμών 
και συνθηκών επιβεβαιώνεται όταν χορηγείται έγκριση 
τύπου ΕΟΚ για το όχημα. 
3. Εντούτοις, ο κάτοχος έγκρισης τύπου ΕΟΚ για 
ανεξάρτητη τεχνική μονάδα που χορηγείται σύμφωνα με 
το παρόν άρθρο συντάσσει το πιστοποιητικό που προβλέ­
πεται στο άρθρο 5 παράγραφος 3 και τοποθετεί σε κάθε 
μονάδα που κατασκευάζεται σύμφωνα με το εγκεκριμένο 
πρωτότυπο την εμπορική ονομασία ή σήμα, τον τύπο και, 
αν προβλέπεται σχετικά στην ειδική οδηγία, τον αριθμό 
της έγκρισης τύπου. Στην τελευταία περίπτωση δεν απαι­
τείται η σύνταξη του πιστοποιητικού που προβλέπεται 
στο άρθρο 5 παράγραφος 3. 
4. Ο κάτοχος πιστοποιητικού έγκρισης τύπου ΕΟΚ το 
οποίο, σύμφωνα με τις διατάξεις της παραγράφου 2 περι­
λαμβάνει περιορισμούς ως προς τη χρήση του, παρέχει με 
κάθε κατασκευαζόμενη μονάδα λεπτομερείς πληροφορίες 
σχετικά με τους περιορισμούς αυτούς και υποδεικνύει 
τους όρους τοποθέτησης της.» 
25.2.87 Επίσημη Εφημερίδα των Ευρωπαϊκών Κοινοτήτων Αριθ. C 48/7 
7. Στο άρθρο 10 παράγραφος 1, η τρίτη περίπτωση αντικαθί­
σταται από το ακόλουθο κείμενο: 
«— ύστερα από αίτηση του κατασκευαστή ή του εξου­
σιοδοτουμένου αντιπροσώπου του και υποβολή των 
πληροφοριών που απαιτούνται από την ειδική 
οδηγία, το ενδιαφερόμενο κράτος μέλος συντάσσει 
το πιστοποιητικό έγκρισης τύπου της εν λόγω 
ειδικής οδηγίας. Αντίγραφο του πιστοποιητικού 
αυτού αποστέλλεται στον αιτούντα. Σχετικά με οχή­
ματα του ιδίου τύπου, τα άλλα κράτη μέλη δέχονται 
το εν λόγω αντίγραφο σαν απόδειξη ότι έχουν εκτε­
λεστεί οι αναγκαίες δοκιμές.» 
8. Το άρθρο 11 αντικαθίσταται από το ακόλουθο κείμενο: 
«Άρΰρο 11 
Οι τροποποιήσεις οι οποίες απαιτούνται για να προσαρ­
μοσθούν στην τεχνική πρόοδο 
— τα παραρτήματα Ι, II και III της παρούσας οδηγίας, ή 
— οι διατάξεις των ειδικών οδηγιών που αναφέρονται 
στο παράρτημα II και προσδιορίζονται σε κάθε μία 
από τις εν λόγω οδηγίες, 
θεσπίζονται από την Επιτροπή σύμφωνα με τη διαδι­
κασία του άρθρου 13. 
Η διαδικασία αυτή εφαρμόζεται επίσης προκειμένου να 
εισαχθούν σε ειδική οδηγία διατάξεις σχετικά με την 
έγκριση ΕΟΚ τεχνικών μονάδων.» 
9. Το άρθρο 13 αντικαθίσταται από το ακόλουθο κείμενο: «Άρΰρο 13 
Σε περίπτωση κατά την οποία γίνεται αναφορά στη δια­
δικασία που προβλέπεται στο παρόν άρθρο, η επιτροπή 
αποφαίνεται επί των αιτήσεων για τη διατύπωση, γνώμης 
που της υποβάλλει η Επιτροπή. Στην αίτηση της, η Επι­
τροπή μπορεί να ορίσει την προθεσμία μέσα στην οποία 
η εν λόγω επιτροπή πρέπει να διατυπώσει γνώμη. 
Τις συνεδριάσεις της επιτροπής δεν ακολουθεί ψηφο­
φορία. Κάθε μέλος της, όμως, μπορεί να απαιτήσει να 
αναφερθεί στα πρακτικά η γνώμη του.» 
ΆρΦρο 2 
Τα έγγραφα που περιλαμβάνονται στο παράρτημα θεω­
ρούνται ισοδύναμα με το πιστοποιητικό έγκρισης τύπου στο 
οποίο αναφέρεται το άρθρο 10 παράγραφος 1 τρίτη 
περίπτωση της οδηγίας 70/156/ΕΟΚ. 
Άρΰρο 3 
1. Τα κράτη μέλη θέτουν σε ισχύ τις διατάξεις που είναι 
απαραίτητες για να συμμορφωθούν με την παρούσα οδηγία 
την 1η Οκτωβρίου 1988. Ενημερώνουν αμέσως την Επιτροπή 
σχετικά. 
2. Μετά την κοινοποίηση της παρούσας οδηγίας, τα 
κράτη μέλη λαμβάνουν τα αναγκαία μέτρα για να ενημερώ­
νουν έγκαιρα την Επιτροπή σχετικά με τις νομοθετικές, 
κανονιστικές ή διοικητικές διατάξεις που προτίθενται να 
εγκρίνουν στον τομέα που καλύπτεται από την παρούσα 
οδηγία, ώστε να έχει το χρόνο η Επιτροπή να υποβάλει τις 
παρατηρήσεις της. 
Άρΰρο 4 
Η παρούσα οδηγία απευθύνεται στα κράτη μέλη. 
ΠΑΡΑΡΤΗΜΑ 
Ένα από τα ακόλουθα: 
— πιστοποιητικό έγκρισης τύπου ΕΟΚ σχετικά με ανεξάρτητη τεχνική μονάδα, 
— πιστοποιητικό έγκρισης τύπου ΕΟΚ για τεχνική μονάδα, 
— πιστοποιητικό έγκρισης τύπου ΕΟΚ για ανεξάρτητη τεχνική μονάδα, 
— υπόδειγμα πιστοποιητικού έγκρισης τύπου ΕΟΚ για εξαρτήματα, 
— υπόδειγμα πιστοποιητικού έγκρισης τύπου ΕΟΚ, 
— παράρτημα του πιστοποιητικού έγκρισης τύπου ΕΟΚ για οχήματα, 
— παράρτημα του πιστοποιητικού έγκρισης τύπου ΕΟΚ, 
— ανακοίνωση σχετικά με την έγκριση τύπου, 
— ανακοίνωση σχετικά με την έγκριση ή 
το εν μέρει συμπληρωμένο πιστοποιητικό έγκρισης τύπου για οχήματα με κινητήρα, το υπόδειγμα του οποίου 
δίδεται στο παράρτημα II της οδηγίας 70/156/ΕΟΚ.